Михаил Ломоносов
Щурецо мил, от нас си много по-блажен…

Превод от руски: Иванка Павлова, —

chitanka.info

Щурецо мил, от нас си много по-блажен

и много по-щастлив, защото си дарен

от щедрата съдба да имаш дом в тревата,

да те опива с дъх на сладък мед росата.

Мнозина ще рекат, че си презряна твар,

но с хората сравнен, наистина си цар.

Ти, ангел в плът, почти безплътен, скачаш, пееш,

с безгрижен, волен дух навсякъде живееш.

Не молиш нищо ти, до сетния си ден

на някого не си за нищо задължен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.